ଜେଲରେ ମିଳିଥିଲା ଅଫର, ଗ୍ରହଣ କରିଥିଲେ ଅଢ଼େଇ ବର୍ଷ ପୂର୍ବରୁ ଉଦ୍ଧବ ସରକାରଙ୍କ ପତନ ଘଟିଥାନ୍ତା: ଅନିଲ ଦେଶମୁଖ…
ନୂଆଦିଲ୍ଲୀ,୧୩।୨ : ରାଷ୍ଟ୍ରୀୟ କଂଗ୍ରେସ ପାର୍ଟି (ଏନସିପି) ନେତା ତଥା ପୂର୍ବତନ ମହାରାଷ୍ଟ୍ର ଗୃହମନ୍ତ୍ରୀ ଅନିଲ ଦେଶମୁଖ ଜାମିନରେ ୧୫ ମାସ ପରେ ଜେଲରୁ ମୁକୁଳିବା ପରେ ନିଜ ଘରୋଇ ସହର ନାଗପୁରରେ ପହଞ୍ଚିଛନ୍ତି। ଅନିଲ ଏବେ ନୂଆ ଘଟଣା ପ୍ରକାଶ କରିଛନ୍ତି। ଏହାକୁ ନେଇ ରାଜ୍ୟ ରାଜନୀତିରେ ଚର୍ଚ୍ଚା ଆରମ୍ଭ ହୋଇଛି। ତାଙ୍କ ବିରୋଧରେ ମିଥ୍ୟା ଅଭିଯୋଗ ଅଣାଯାଇ ଜେଲକୁ ପଠାଇ ଦିଆଯାଇଥିବା ସେ ଦାବି କରିଛନ୍ତି। ନାଗପୁରରେ ପହଞ୍ଚିବା ପରେ ପାର୍ଟି କର୍ମଚାରୀମାନେ ନାଗପୁର ବିମାନବନ୍ଦରରେ ଅନିଲଙ୍କୁ ସ୍ବାଗତ କରିଥିଲେ।

ରବିବାର ଗଣମାଧ୍ୟମକୁ ସମ୍ବୋଧିତ କରି ଏନସିପି ନେତା ଅନିଲ କହିଛନ୍ତି, ମତେ ୧୦୦ କୋଟି ଟଙ୍କା ହେରଫେର ମାମଲାରେ ଜଡିତ କରାଯାଇ ଜେଲକୁ ପଠାଯାଇଥିଲା। ଏହା ପରେ ଚାର୍ଜଶିଟରେ ଏହା ୧.୭୧ କୋଟି ଟଙ୍କାକୁ ହ୍ରାସ କରାଯାଇଥିଲା। ତଦନ୍ତକାରୀ ସଂସ୍ଥା ମଧ୍ୟ ୧.୭୧ କୋଟି ଟଙ୍କାର ପ୍ରମାଣ ସଂଗ୍ରହ କରିବାରେ ବିଫଳ ହୋଇଛି।

ସିବିଆଇ ଏବଂ ଏନଫୋର୍ସମେଣ୍ଟ ଡାଇରେକ୍ଟୋରେଟ (ଇଡି) ଦ୍ୱାରା ପଞ୍ଜୀକୃତ ହୋଇଥିବା ମାମଲାଗୁଡ଼ିକରେ କୌଣସି ସତ୍ୟାସତ୍ୟ ନାହିଁ ବୋଲି ହାଇକୋର୍ଟ କହିଛନ୍ତି। ସେ କହିଛନ୍ତି ଯେ ମୁମ୍ବାଇର ପୂର୍ବତନ ପୋଲିସ କମିଶନର ପରମବୀର ସିଂ ମଧ୍ୟ ଦେଶମୁଖଙ୍କ ବିରୋଧରେ ଦୁର୍ନୀତି ଅଭିଯୋଗ ଆଣିଛନ୍ତି, କିନ୍ତୁ ଏହି ଅଭିଯୋଗର ତଦନ୍ତ ପାଇଁ ଚାନ୍ଦିୱାଲ କମିଶନଙ୍କ ସମ୍ମୁଖରେ ସେ ହାଜର ହୋଇନାହାଁନ୍ତି।

ଏହି ସମ୍ମିଳନୀରେ ଅନିଲ ଦେଶମୁଖ ମଧ୍ୟ ଏକ ଆଶ୍ଚର୍ଯ୍ୟଜନକ ତଥ୍ୟ ଦେଇଛନ୍ତି। ସେ କହିଛନ୍ତି, ଯେତେବେଳେ ମୁଁ ଜେଲରେ ଥିଲି, ସେତେବେଳେ ମୋ ପାଖକୁ ଏକ ଅଫର ଆସିଥିଲା, ଯାହାକୁ ମୁଁ ପ୍ରତ୍ୟାଖ୍ୟାନ କରିଥିଲି। ଯଦି ମୁଁ ସେହି ଅଫରକୁ ଗ୍ରହଣ କରିଥା’ନ୍ତି, ତେବେ ମୁଖ୍ୟମନ୍ତ୍ରୀ ଉଦ୍ଧବ ଠାକରେଙ୍କ ମହାଭିକାଶ ଆଘାଡି ନେତୃତ୍ୱାଧୀନ ସରକାରଙ୍କର ଅଢ଼େଇ ବର୍ଷ ପୂର୍ବରୁ ପତନ ଘଟିଥାନ୍ତା। ମତେ ମୁକ୍ତ ମଧ୍ୟ କରାଯାଇଥାନ୍ତା। କିନ୍ତୁ ମୁଁ ନ୍ୟାୟ ଉପରେ ବିଶ୍ୱାସ କରେ। ତେଣୁ ମୁଁ ମୁକ୍ତ ହେବାକୁ ଅପେକ୍ଷା କଲି।